Ο **Σπυρίδων - Άδωνις Γεωργιάδης** (Αθήνα, 6 Νοεμβρίου 1972) είναι Έλληνας εκδότης και πολιτικός, που διατελεί Υπουργός Υγείας από το 2024. Είναι επίσης βουλευτής της εκλογικής περιφέρειας Β1' του Βόρειου Τομέα των Αθηνών και Αντιπρόεδρος της Νέας Δημοκρατίας, αρμόδιος για την κοινοβουλευτική ομάδα.

Σπούδασε στο τμήμα Ιστορίας και Αρχαιολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών, απ' όπου αποφοίτησε το 2003. Μετά το θάνατο των γονιών του ανέλαβε το 1993 τη συνδιαχείριση της οικογενειακής εκδοτικής επιχείρησης. Ξεκίνησε να προωθεί τα βιβλία των εκδόσεων «Γεωργιάδη - Βιβλιοθήκη των Ελλήνων» μέσω τηλεπωλήσεων συνεργαζόμενος με διάφορα τηλεοπτικά κανάλια τη δεκαετία του 1990, μέσω των οποίων έγινε γνωστός στο ευρύ κοινό. Ως συγγραφέας, κυκλοφόρησε τρία βιβλία ιστορικού ενδιαφέροντος, δύο από τα οποία αποτελούσαν αντιγραφή άλλων έργων. Το 2003 προσχώρησε στο κόμμα του Γιώργου Καρατζαφέρη, το ΛΑ.Ο.Σ, με το οποίο αναδείχτηκε βουλευτής για πρώτη φορά στις εθνικές εκλογές του 2007. Το 2009 παντρεύτηκε την Ευγενία Μανωλίδου. Στις αυτοδιοικητικές εκλογές του 2010 έθεσε υποψηφιότητα για περιφερειάρχης Αττικής, υποστηριζόμενος από το ΛΑ.Ο.Σ. αλλά ήλθε πέμπτος στις εκλογές. Στην κυβέρνηση του Λουκά Παπαδήμου, στην οποία συμμετείχε ο ΛΑ.Ο.Σ. ο Γεωργιάδης, που ήταν από τα πιο προβεβλημένα στελέχη του κόμματος, διορίστηκε υφυπουργός στο Υπουργείο Ανάπτυξης με αρμοδιότητα τη ναυτιλία, θέση από την οποία εισηγήθηκε το νόμο άρσης του καμποτάζ, με πενιχρά αποτελέσματα.

Το Φεβρουάριο 2012 ο Γεωργιάδης διαφώνησε με το ΛΑΟΣ και υπερψήφισε στη Βουλή των Ελλήνων τη δανειακή σύμβαση του δεύτερου Μνημονίου, διαγράφηκε από το ΛΑΟΣ και προσχώρησε σχεδόν αμέσως στη Νέα Δημοκρατία. Στις εκλογές που ακολούθησαν έθεσε υποψηφιότητα για βουλευτής με τη ΝΔ και το 2013 ανέλαβε το χαρτοφυλάκιο του Υπουργείου Υγείας για ένα έτος (2013 - 2014). Με την ήττα της Νέας Δημοκρατίας στις βουλευτικές εκλογές του 2015 και την αποχώρηση του Αντώνη Σαμαρά από την προεδρία, ο Γεωργιάδης έθεσε υποψηφιότητα για πρόεδρος του κόμματος, αλλά ήρθε τέταρτος με 45.000 ψήφους. Το 2016 διορίστηκε Αντιπρόεδρος του κόμματος (από κοινού με τον Κωστή Χατζηδάκη) με τομέα ευθύνης του την κοινοβουλευτική ομάδα. Διετέλεσε υπουργός Ανάπτυξης στην πρώτη κυβέρνηση Μητσοτάκη από το 2019 ως το 2023. Ήταν υπουργός Εργασίας και Κοινωνικής Ασφάλισης από τον Ιούνιο του 2023 ως τον Ιανουάριο του 2024.

Ο Γεωργιάδης εμφανίζεται συχνά σε τηλεοπτικές εκμπομπές. Θεωρείται ότι μαζί με τον Θάνο Πλεύρη και τον Μάκη Βορίδη, εκφράζει μέσα στο κόμμα της Νέας Δημοκρατίας τις απόψεις της λαϊκής ή άκρας δεξιάς, ενός σημαντικού τμήματος του κόμματος. Ο ίδιος αυτοχαρακτηρίζεται ως φιλελεύθερος δεξιός. Έχει επικριθεί για αντισημιτισμό, κυρίως εξαιτίας της προώθησης παλαιότερα αντισημιτικού φιλοναζιστικού βιβλίου του Κώστα Πλεύρη. Ερευνήθηκε από το 2018 και εξής από τη δικαιοσύνη για δωροδοκία από τη Novartis, αλλά η έρευνα αρχειοθετήθηκε το 2022.

Πρώτα χρόνια
------------

Γεννήθηκε στην Αθήνα στις 6 Νοεμβρίου του 1972. Κατάγεται από το Αμύνταιο της Φλώρινας και μεγάλωσε στην Εκάλη της Αθήνας.

Φοίτησε στο Δημοτικό Σχολείο και στο Λύκειο της Νέας Ερυθραίας και αργότερα στο Τμήμα Ιστορίας και Αρχαιολογίας της Φιλοσοφικής Σχολής του Εθνικού και Καποδιστριακού Πανεπιστημίου Αθηνών, απ' όπου αποφοίτησε με βαθμό «*Λίαν Καλώς*» το 2003. Εκεί οργανώθηκε αρχικά στη ΔΑΠ-ΝΔΦΚ και έπειτα στους «Νέους Ορίζοντες», την οργάνωση νεολαίας της Πολιτικής Ανοιξης.

Τον Μάρτιο του 1992 ήταν μέλος της ομάδας «Πρωτοβουλία για την Προστασία της Ελληνικής Ιστορίας» (ΠΠΕΙ) που προκάλεσε τη σύγκληση φοιτητικής συνέλευσης για το Μακεδονικό. Ο Γεωργιάδης ήταν κεντρικός ομιλητής της ομάδας, που διακίνησε ένα φυλλάδιο με βιβλιογραφικές αναφορές σε υποστηρικτές της δικτατορίας και αρχαίους Έλληνες συγγραφείς.

Επαγγελματική σταδιοδρομία
--------------------------

### Εκδόσεις και εκπομπές

Το 1990 απεβίωσε ο πατέρας του και ιδρυτής των εκδόσεων Γεωργιάδη, Αθανάσιος Γεωργιάδης, και το έργο του ανέλαβε για τα επόμενα τρία χρόνια η μητέρα του, Παρασκευή Βλασσοπούλου. Όταν το 1993 απεβίωσε η μητέρα του, ο Άδωνις Γεωργιάδης έγινε επικεφαλής των εκδόσεων, αναλαμβάνοντας τη διαχείρισή τους από κοινού με τον αδερφό του, Λεωνίδα Γεωργιάδη. Από τότε είναι και διευθυντής των περιοδικών *«Ελλήνων Ιστορία»* και *«Ελληνική Αγωγή»*. To 1994 ίδρυσε το Κέντρο Ελευθέρων Σπουδών *«Ελληνική Αγωγή»* με σκοπό την διδασκαλία των αρχαίων ελληνικών. Το 1998, σε συνεργασία με τον δημοσιογράφο Κώστα Χούντα, διηύθυνε τον ραδιοφωνικό σταθμό *«Ηρόδοτος 107,4»*.

Αργότερα, συνεργάστηκε με τηλεοπτικούς σταθμούς παρουσιάζοντας τις εκπομπές *«Ελληνική Αγωγή»* στον Blue Sky και *«Ελλήνων Έγερσις»* αρχικά στον Τηλεάστυ και έπειτα στο Kontra Channel, με αντικείμενο τον πολιτικό σχολιασμό και την προώθηση βιβλίων του, κυρίως ιστορικού και φιλολογικού περιεχόμενου. Τα βιβλιοπωλεία των εκδόσεων Γεωργιάδη έχουν αποτελέσει επανειλημμένα στόχο εμπρηστικών και τρομοκρατικών επιθέσεων.

Τον Νοέμβριο του 2017 και ύστερα από τη τηλεοπτική προώθηση «νανογιλέκων», όπως χαρακτηρίστηκαν, μέσω της εκπομπής του, προβλήθηκαν ανυπόστατοι ισχυρισμοί για υποτιθέμενες θεραπευτικές ιδιότητες. Ο Γεωργιάδης βρέθηκε στο επίκεντρο κριτικής από μερίδα του τύπου για ψευδοεπιστημονικούς ισχυρισμούς με σκοπό τη παραπλάνηση των τηλεθεατών. Λίγες ημέρες μετά ανακοίνωσε την αποχώρηση του από τις τηλεπωλήσεις.

### Καταδίκες

Ο Γεωργιάδης καταδικάστηκε ως εκδότης πρωτόδικα για προσβολή πνευματικής περιουσίας. Η δικαιοσύνη έκρινε ότι δύο βιβλία της Ἀννας Τζιροπούλου - Ευσταθίου που εκδίδονταν από τον εκδοτικό οίκο του οποίου ήταν συνιδιοκτήτης «Ελληνική Αγωγή ΕΠΕ», αποτελούσαν αντιγραφή ιδεών τρίτων χωρίς άδεια.

### Συγγραφικό έργο

Στο βιογραφικό που είχε αναρτήσει στην ιστοσελίδα του, ο Γεωργιάδης αναφέρει ότι «ως συγγραφεύς έχει κυκλοφορήσει τρία βιβλία», (ισχυρισμός που πλέον δεν υπάρχει στο βιογραφικό του). Το πρώτο βιβλίο είναι ένας *Οδηγός αρχαίων ελληνικών νομισμάτων*, που αποτελείται από δύο μέρη, από τα οποία το πρώτο βασίζεται σε μια εργασία που είχε εκδώσει ο πατέρας του Γεωργιάδη, Αθανάσιος, το 1979, και το δεύτερο αποτελεί αντιγραφή ενός καταλόγου αρχαίων νομισμάτων έκτασης 120 σελίδων του Βρετανού νομισματολόγου Μπάρκλεϊ Χεντ.

Το δεύτερο βιβλίο του Γεωργιάδη είναι το «*Ομοφυλοφιλία στην αρχαία Ελλάδα: ο μύθος καταρρέει»*. Στο βιβλίο, σύμφωνα με το Γεωργιάδη, *«καταρρίπτονται οι μύθοι της ομοφυλοφιλίας στην Ελλάδα με επιστημονικές εξηγήσεις»*. Το βιβλίο χρησιμοποιεί μεταξύ άλλων ως πηγές τις εκπομπές του Κωνσταντίνου Πλεύρη και η αξιοπιστία του αμφισβητείται. Ο βασικός ισχυρισμός του βιβλίου είναι ότι στην αρχαία Ελλάδα η ομοφυλοφιλία ήταν νομικά απαγορευμένη και κοινωνικά κατακριτέα. Ιστοσελίδα αρχαιογνωστικού ενδιαφέροντος του κολλεγίου Vassar απορρίπτει τη θέση αυτή του Γεωργιάδη ως ασύμβατη με την ύπαρξη συντριπτικών υπέρ του αντιθέτου στοιχείων και τον κατηγορεί ότι "επιδιώκει να επιβάλει τις ομοφοβικές του αξίες στην κλασική αρχαιότητα για να ισχυριστεί ότι αποτελεί συνεχιστή της".

Το τρίτο βιβλίο είναι ιστορικό μυθιστόρημα, γύρω από την άλωση της Κωνσταντινούπολης από τον Οθωμανό σουλτάνο Μωάμεθ το Β΄ το 1453 με τίτλο *Θεοδώρα Φραντζή: Η Άλωσις*. Το σύγγραμμα αποτελεί κατά 99% αντιγραφή μυθιστορήματος του Αγγλικανού ιερωμένου Τζον Μέισον Νηλ, που είχε δημοσιευθεί το 1857 και μεταφραστεί στην καθαρεύουσα τρία χρόνια αργότερα. Ο Γεωργιάδης απλούστευσε τη γλώσσα, παρουσίασε τον πρωταγωνιστή ως Έλληνα με το όνομα «Νικηφόρος» έναν βασικό πρωταγωνιστή, που στο πρωτότυπο μυθιστόρημα ήταν Βάραγγος, και προσέθεσε νέο χαρακτήρα, τον Εβραίο σύμβουλο του Μωάμεθ που εμφανίζεται να δηλώνει ότι σιχαίνεται τους Έλληνες.

Πολιτική σταδιοδρομία
---------------------

### ΛΑ.Ο.Σ.

Ο Γεωργιάδης πολιτεύτηκε με το Λαϊκό Ορθόδοξο Συναγερμό (ΛΑ.Ο.Σ) του Γιώργου Καρατζαφέρη, στον οποίο εντάχθηκε το Νοέμβριο του 2003. Υπήρξε υποψήφιος του κόμματος για τη νομαρχία Αθηνών στις νομαρχιακές εκλογές του 2006. Στις βουλευτικές εκλογές της 16ης Σεπτεμβρίου 2007 εξελέγη βουλευτής με το ΛΑΟΣ στην Β΄ εκλογική περιφέρεια Αθηνών. Μαζί με τους Μάκη Βορίδη και Θάνο Πλεύρη ήταν ένα από τα βασικά στελέχη του ΛΑΟΣ.Κατά τη περίοδο 2007-2008 άσκησε κριτική στην κυβέρνηση του Κώστα Καραμανλή για τους χειρισμούς της στο Μακεδονικό ζήτημα και την επιδίωξη εξεύρεσης μιας σύνθετης ονομασίας, καταγγέλλοντας υπαναχώρηση από τη θέση του συμβουλίου των πολιτικών αρχηγών του 1992. Επίσης, κατηγόρησε τον Κώστα Καραμανλή ότι «ξεπούλησε τη Μακεδονία» και την Ντόρα Μπακογιάννη ως «εθνικά επικίνδυνη». Επανεκλέχτηκε βουλευτής του ΛΑΟΣ στις εκλογές της 4ης Οκτωβρίου 2009.

Τον Φεβρουάριο του 2010 εκφώνησε ομιλία σε συλλαλητήριο εναντίον του νόμου Ραγκούση για τη χορήγηση της ελληνικής ιθαγένειας σε μετανάστες δεύτερης γενιάς, το οποίο είχε διοργανωθεί από διάφορες ακροδεξιές οργανώσεις, μεταξύ των οποίων τη νεολαία του ΛΑΟΣ και τη Χρυσή Αυγή. Αργότερα, ο Γεωργιάδης υπήρξε υποψήφιος του ΛΑΟΣ για τη θέση του περιφερειάρχη Αττικής στις περιφερειακές εκλογές τις 7ης Νοεμβρίου 2010. Ως τρεις κύριους προεκλογικούς στόχους είχε θέσει την αντιμετώπιση του παραεμπορίου με σύσταση ενός ειδικού σώματος, παύση κατασκευής του μουσουλμανικού τεμένους στον Βοτανικό και κατασκευή τοπικών αγορών στις μεγάλες πόλεις του λεκανοπεδίου της Αττικής για την τόνωση της οικονομίας. Στον πρώτο γύρο των αυτοδιοικητικών εκλογών ο συνδυασμός του Γεωργιάδη "Αττική Οδός" ήρθε 6ος με 93.937 ψήφους (6,57%).

### Κυβέρνηση Λουκά Παπαδήμου (Νοέμβριος 2011 - Φεβρουάριος 2012)

Στις 11 Νοεμβρίου 2011 τοποθετήθηκε υφυπουργός ανάπτυξης με αρμοδιότητα την ναυτιλία στην κυβέρνηση Παπαδήμου. Στο διάστημα των 90 ημερών της υπουργίας του, κατέθεσε το νομοσχέδιο για την τελική άρση του καμποτάζ, το οποίο υπερψηφίστηκε από τη Βουλή των Ελλήνων. Η άρση του καμποτάζ ήταν μια από τις μνημονιακές υποχρεώσεις της ελληνικής κυβέρνησης και η πρώτη ατελής νομοθέτηση της είχε γίνει ήδη το 2010, αλλά η Τρόικα επέμενε για την πλήρη άρση των περιορισμών, κάτι που έγινε πράξη με το νομοσχέδιο του 2012.

Αν και εξαγγέλθηκε από τον ίδιο ως μέτρο που θα οδηγούσε σε αύξηση του ΑΕΠ κατά 2-3 δισ. ευρώ, τα αποτελέσματα της άρσης του καμποτάζ ήταν ιδιαιτέρως πενιχρά, αφού οι μεγάλες διεθνείς εταιρείες κρουαζιέρας δεν ενδιαφέρθηκαν να χρησιμοποιήσουν τα ελληνικά λιμάνια ως home porting.

Παραιτήθηκε από υπουργός στις 10 Φεβρουαρίου 2012 και στις 13 Φεβρουαρίου διαγράφηκε από την κοινοβουλευτική ομάδα του ΛΑΟΣ, καθώς υπερψήφισε το «Μνημόνιο ΙΙ» αντίθετα από την γραμμή του κόμματος.

### Νέα Δημοκρατία

Στις 17 Φεβρουαρίου 2012 προσχώρησε στη Νέα Δημοκρατία, έχοντας παραιτηθεί από τη βουλευτική του έδρα. Εξελέγη με το ψηφοδέλτιο της ΝΔ στην Β΄ Αθηνών στις εκλογές στις 6 Μαΐου 2012 και εκ νέου στις εκλογές της 17ης Ιουνίου.

Το Μάρτιο του 2013 διέγραψε από το διαδίκτυο το φόρουμ που διατηρούσε με την ονομασία «Εκκλησία του δήμου», στο οποίο συμμετείχε συνδιαλεγόμενος με ομοϊδεάτες του, εκφράζοντας τις απόψεις του και μεταξύ άλλων καταφερόμενος εναντίον στελεχών της ΝΔ.

#### Υπουργείο Υγείας

Στις 25 Ιουνίου 2013 τοποθετήθηκε Υπουργός Υγείας στη συγκυβέρνηση της ΝΔ με το ΠΑΣΟΚ. Ως υπουργός Υγείας ανακοίνωσε τη μελλοντική θεσμοθέτηση της δωρεάν νοσηλείας στα νοσοκομεία του ΕΣΥ περίπου 2.000.000 ανασφάλιστων πολιτών και πέτυχε την ενίσχυση χρήσης γενόσημων φαρμάκων, ενώ παρουσίασε ένα νομοσχέδιο για την οργάνωση ενός νέου συστήματος εξωνοσοκομειακής περίθαλψης με την ονομασία Πρωτοβάθμιο Εθνικό Δίκτυο Υγείας (ΠΕΔΥ). Επί Υπουργίας του, το 2013, εκπονήθηκε ένα σχέδιο αναδιαμόρφωσης του χώρου της Υγείας, το οποίο περιελάμβανε αξιολόγηση και κινητικότητα γιατρών, νοσηλευτών και διοικητικών υπαλλήλων του Εθνικού Συστήματος Υγείας, καθώς και αλλαγή χρήσης και συγχωνεύσεις νοσοκομειακών μονάδων, από τις οποίες προβλεπόταν εξοικονόμηση περίπου 32 εκατομμυρίων ευρώ το χρόνο, σύμφωνα με εκτιμήσεις του Άδωνη Γεωργιάδη. Το συγκεκριμένο σχέδιο προκάλεσε αντιδράσεις από τοπικούς φορείς και εργαζόμενους των μονάδων υγείας, οι οποίοι θεώρησαν ότι οδηγεί σε υποβάθμιση και υπολειτουργία των νοσοκομείων. Συνολικά σταμάτησαν τη λειτουργία τους πέντε νοσοκομεία από το Εθνικό Σύστημα Υγείας, χωρίς να επιβαρυνθούν τα υπόλοιπα νοσοκομεία κατά δήλωση του ίδιου του Γεωργιάδη, και οι ετήσιες φαρμακευτικές δαπάνες μειώθηκαν, με συνολική εξοικονόμηση 3 δις ευρώ. Ανάμεσα στα νοσοκομεία που σταμάτησαν τη λειτουργία τους με μεταφορές κλινικών και προσωπικού συμπεριλαμβάνονται το Νοσοκομείο Ειδικών Παθήσεων Θεσσαλονίκης, το Νοσοκομείο *Παναγία* Θεσσαλονίκης, το Γενικό Νοσοκομείο Πατησίων και το Γενικό Νοσοκομείο Δυτικής Αττικής «Αγία Βαρβάρα».

Το έτος 2014 οι δαπάνες στον τομέα της υγείας ήταν κατά 300 εκατομμύρια μειωμένες σε σχέση με το 2013. Για το 2014, ο στόχος της φαρμακευτικής δαπάνης ήταν 2 δις ευρώ, μειωμένος κατά 20% σε σχέση με το 2013, ενώ το ίδιο έτος ορίστηκε πλαφόν στη συνταγογράφηση φαρμάκων και διαγνωστικών εξετάσεων με σκοπό να αποφευχθούν υπερβάσεις στις φαρμακευτικές δαπάνες που θα είχαν ως αποτέλεσμα την επιστροφή των χρημάτων από τις φαρμακευτικές εταιρείες, τα ιδιωτικά διαγνωστικά κέντρα και τις κλινικές στον ΕΟΠΥΥ, με βάση συμφωνία που είχε γίνει με την τρόικα το προηγούμενο έτος («claw back»). Επίσης, το 2014 θεσμοθετήθηκαν αλλαγές και στους κανόνες λειτουργίας των νοσοκομείων, με αλλαγές στον τρόπο υποδοχής και τις συνθήκες νοσηλείας των ασθενών και τον τρόπο εργασίας του προσωπικού, σύμφωνα με τα πρότυπα λειτουργίας νοσοκομείων της υπόλοιπης Ευρώπης και τους κανόνες του Παγκόσμιου Οργανισμού Υγείας. Ο τότε Πρόεδρος της ΟΕΝΓΕ και μέλος του ΣΥΡΙΖΑ Δημήτρης Βαρνάβας κατηγόρησε τον Άδωνη Γεωργιάδη ότι επί υπουργίας του δεν τακτοποιήθηκαν οι ελλείψεις του ΕΣΥ σε γιατρούς και ταυτόχρονα παρέμεναν απλήρωτες εφημερίες των νοσοκομειακών γιατρών.

#### Εκπρόσωπος ΝΔ και Υπουργός Ανάπτυξης

Τον Σεπτέμβριο του 2014 ο Γεωργιάδης ορίστηκε κοινοβουλευτικός εκπρόσωπος της Νέας Δημοκρατίας. Στις Εθνικές Εκλογές της 25ης Ιανουαρίου 2015 εξελέγη βουλευτής με τη ΝΔ στην Β΄ Αθηνών με αριθμό ψήφων 73.959 και στις Εθνικές Εκλογές της 20ης Σεπτεμβρίου 2015 επανεξελέγη στην Β΄ Αθηνών όντας 4ος στη λίστα των υποψηφίων.

Τον Σεπτέμβριο του 2015 έλαβε το 11,40% των ψήφων και κατετάγη τέταρτος στον Α΄ γύρο των εσωκομματικών εκλογών, με αποτέλεσμα να μην περάσει στον Β΄ γύρο. Στον Β΄ γύρο υποστήριξε τον Κυριάκο Μητσοτάκη, υποστηρίζοντας ότι θα ανανεώσει την παράταξη. Ο Μητσοτάκης εξελέγη Πρόεδρος της ΝΔ στον Β΄ Γύρο και στις 18 Ιανουαρίου ο Γεωργιάδης ορίστηκε ως ένας από τους δύο Αντιπροέδρους του κόμματος, μαζί με τον Κωστή Χατζηδάκη, με αρμοδιότητα το συντονισμό του κοινοβουλευτικού έργου.

Στις εκλογές της 7ης Ιουλίου 2019 εκλέχθηκε στο Βόρειο Τομέα της Β’ Αθηνών με τη Νέα Δημοκρατία, λαμβάνοντας συνολικά 68.962 ψήφους. Στις 9 Ιουλίου 2019, ο Γεωργιάδης ορκίστηκε Υπουργός Ανάπτυξης και Επενδύσεων στην κυβέρνηση του Κυριάκου Μητσοτάκη.

Σε μηνύματα μεταξύ στελεχών της κινεζικής εταιρείας Huawei του 2020 και του 2021 συζητούνταν η παροχή gadgets της εταιρείας στον υπουργό Γεωργιάδη, ο οποίος χαρακτηριζόταν ως «ειδική περίπτωση» και για τον οποίο υποστηριζόταν ότι είχε ενεργήσει για την αφαίρεση αναφοράς σε κινέζικες εταιρείες από τη συμφωνία που υπέγραψε η Ελλάδα με τον υπουργό Εξωτερικών των ΗΠΑ Μάικ Πομπέο το 2020. Απαντώντας στους New York Times, που δημοσίευσαν το σχετικό ρεπορτάζ, ο Γεωργιάδης είπε ότι δεν είχε δεχτεί δώρα, αλλά είχε αγοράσει «δύο ή τρεις συσκευές» για μέλη της οικογένειάς του, αλλά αρνήθηκε να παράσχει τις αποδείξεις στους *Times*.

#### Υπουργός Εργασίας και Κοινωνικής Ασφάλισης

Στην κυβέρνηση Μητσοτάκη που προέκυψε μετά τις εκλογές του Ιουνίου του 2023, ο Γεωργιάδης ανέλαβε το υπουργείο Εργασίας και Κοινωνικής Ασφάλισης. Στις 27 Σεπτεμβρίου 2023 δημοσιεύτηκε νόμος που ρύθμιζε θέματα που αφορούσαν την εργασία και ενσωμάτωνε οδηγία της ΕΕ.

Κριτική
-------

Έχει επικριθεί μεταξύ άλλων λόγω του κομματικού παρελθόντος με τον Λαϊκό Ορθόδοξο Συναγερμό, για σειρά θέσεων που έχει διατυπώσει με ακροδεξιό χρώμα αλλά και για το κλείσιμο πέντε νοσοκομείων στην Αθήνα και τη Θεσσαλονίκη επί υπουργίας του. Έχει εκφράσει επίσης ακραίες απόψεις, ενώ επί σειρά ετών διαφήμιζε και αντισημιτικό περιεχόμενο από το βιβλίο του Κώστα Πλεύρη, γεγονός για το οποίο απολογήθηκε αργότερα στην Εβραϊκή κοινότητα. Ο ίδιος αρνείται ότι έχει υπάρξει ακροδεξιός.

### Αντισημιτισμός

Τον Ιούλιο του 2006, όντας υποψήφιος νομάρχης Αθηνών, η στήλη «Ιός» της *Ελευθεροτυπίας* δημοσίευσε ότι στην καθημερινή τηλεοπτική εκπομπή που παρουσίαζε «Ελλήνων Έγερσις», ο Γεωργιάδης πωλούσε και εκθείαζε βιβλία εθνικιστικού περιεχομένου, μεταξύ αυτών και το αντισημιτικό και φιλοναζιστικό βιβλίο του Κώστα Πλεύρη, *Εβραίοι: Όλη η αλήθεια*. Ο Γεωργιάδης απέστειλε εξώδικο με το οποίο ισχυριζόταν ότι απλώς εμπορευόταν το βιβλίο χωρίς να το διαφημίζει και ότι διαφωνεί ιδεολογικά με το περιεχόμενό του. Ο «Ιός» απάντησε ότι τα βιβλία που παρουσιάζονται στην εκπομπή εντάσσονται στην ιδεολογική ατζέντα που προωθεί ο Γεωργιάδης και δημοσίευσε απομαγνητοφωνημένα αποσπάσματα των εκπομπών στα οποία ο Γεωργιάδης επαινούσε τα στοιχεία και το έργο του Πλεύρη, το οποίο πουλούσε μαζί με βιβλία του αρνητή του Ολοκαυτώματος Ροζέ Γκαρωντύ.

Σε συνέντευξή του τον Ιούνιο του 2007 ο Γεωργιάδης δήλωσε ότι «ακόμα κι αν είναι πλαστά, τα «Πρωτόκολλα των Σοφών της Σιών εφαρμόζονται πλήρως» και ότι «οι Εβραίοι κάνουν τη δουλειά τους τόσο καλά ώστε σήμερα μπορούν και ελέγχουν σε ποσοστό 80% τουλάχιστον την αμερικανική εξωτερική πολιτική, ενώ οι ίδιοι είναι ένα έθνος ολίγων εκατομμυρίων». Τον ίδιο μήνα κατέθεσε ως μάρτυρας κατηγορίας στη μήνυση του Κωνσταντίνου Πλεύρη εναντίον μελών του ΚΙΣ και του ΕΠΣΕ, που είχαν προσφύγει δικαστικά εναντίον του Πλεύρη ότι το βιβλίο του Πλεύρη «σε κανένα σημείο δεν εγκρίνει ή προτρέπει άλλους ανθρώπους σε ενέργειες εναντίον των Εβραίων, ούτε δικαιολογεί παρόμοιες πράξεις που έχουν κάνει άλλοι κατά το παρελθόν». Όταν η πρωτόδικη καταδίκη του Πλεύρη ανατράπηκε σε δεύτερο βαθμό, ο Γεωργιάδης ξεκίνησε και πάλι να πουλάει το εν λόγω βιβλίο μαζί με άλλα συγγράμματα του. Στις τηλεοπτικές εκπομπές που παρουσίαζε, είχε υιοθετήσει πολλαπλές θέσεις αρνητών του Ολοκαυτώματος.

Τον Οκτώβριο του 2015, όντας υποψήφιος πρόεδρος της ΝΔ, χαρακτήρισε την εμπλοκή του με το βιβλίο του Πλεύρη για τους Εβραίους «το μεγαλύτερο λάθος της πολιτικής μου καριέρας μέχρι σήμερα», αλλά τόνισε ότι ποτέ δεν υπήρξε αντισημίτης. Τον Ιανουάριο του 2017, ημέρα μνήμης των θυμάτων του Ολοκαυτώματος, ζήτησε δημόσια συγνώμη που είχε «συνυπάρξει και ανεχτεί τις απόψεις ανθρώπων που έδειξαν ασέβεια» στους Έλληνες Εβραίους και που «υποστήριξε και προώθησε το υβριστικό για τους Εβραίους βιβλίο του Κώστα Πλεύρη».

### Επικρίσεις για ομοφοβία και ρατσισμό

Έχει κατηγορηθεί για ομοφοβία και ρατσισμό, ενώ με άρθρο του το 2011 τάχθηκε κατά του δημάρχου των Αθηνών για αντι-χριστιανικές αντιλήψεις και για ακατανόητη στήριξη στους "μουσουλμάνους" της Αθήνας και την παρέλαση ομοφυλοφίλων της πόλης. Το 2015 δήλωσε ότι είναι υπέρ του γάμου των ομοφυλοφίλων, αλλά κατά της υιοθεσίας παιδιών από ομόφυλα ζευγάρια.

Έχει εκφράσει την αντίθεση του με την εισροή μεταναστών στην Ελλάδα, ενώ κάποιες από τις απόψεις του έχουν χαρακτηριστεί ξενοφοβικές με πιο χαρακτηριστικό παράδειγμα όταν σε συνέντευξη του το 2013 σε ραδιόφωνο του Βόλου είχε δηλώσει ότι «*Ένας από τους στόχους είναι ότι πρέπει να καταλάβουν ότι είναι ανεπιθύμητοι στην Ελλάδα*».

### Άλλες δηλώσεις

Όντας πολιτευτής του ΛΑΟΣ είχε αναφερθεί στα γεγονότα του πολυτεχνείου, λέγοντας ότι δεν υπήρξαν ποτέ θύματα στο Πολυτεχνείο, ενώ όσα συνέβησαν αποτέλεσαν «*τον ιδρυτικό πολιτικό μύθο της ιδεολογικής ηγεμονίας της Αριστεράς στην Ελλάδα*». Λίγα χρόνια αργότερα εμφανίστηκε σε βίντεο να φωνάζει σύνθημα που αποδίδεται στον Γιόζεφ Γκαίμπελς σε συνάντηση του κόμματος. Αρχικά, ο ίδιος απάντησε ότι το υλικό είναι πλαστό, αλλά αργότερα ο ίδιος ανέφερε ότι είναι αληθινό και πως το τραγούδι είναι Βορειοηπειρώτικο.

Επίσης, ως υπουργός Εργασίας, δήλωσε τον Νοέμβριο του 2023 ότι κανείς Έλληνας δεν ενδιαφέρεται για την προανακριτική για τα Τέμπη, αναφερόμενος στη σύσταση προανακριτικής επιτροπής για να διερευνηθούν τα αίτια του πολύνεκρου σιδηροδρομικού δυστυχήματος στα Τέμπη, κατά το οποίο σκοτώθηκαν τουλάχιστον 57 άνθρωποι. Η κατά λέξη δήλωσή του στον ραδιοφωνικό σταθμό Real Fm ήταν

> Δηλαδή σήμερα στην Ελλάδα, πόσοι πιστεύετε από τους εκατό συμπολίτες μας αν τους ρωτήσουμε ενδιαφέρονται για εξεταστική ή για προανακριτική Επιτροπή για τα Τέμπη;
> 
> 

Η δήλωση αυτή προκάλεσε τις σφοδρές αντιδράσεις από την αντιπολίτευση αλλά και από τις οικογένειες των θυμάτων του δυστυχήματος.

 

Ο ίδιος ο υπουργός ζήτησε συγνώμη από τους συγγενείς των θυμάτων μιλώντας από το βήμα της Βουλής για τις δηλώσεις του, οι οποίες ισχυρίστηκε ο ίδιος ότι διαστρεβλώθηκαν. Στη συνέχεια ανέφερε ότι με τη δήλωσή του που προκάλεσε πολλές αντιδράσεις εννοούσε ότι 

> Οι πολίτες δεν ενδιαφέρονται για πολιτικούς καυγάδες και για εμπόριο πόνου. Τους ενδιαφέρει η αναζήτηση της αλήθειας, οι πρωτοβουλίες για να μην ξανασυμβεί τέτοια τραγωδία και όχι οι μικροκομματικές αντιπαραθέσεις.
> 
> 

### Ψευδοεπιστημονικές απόψεις

Του έχει ακόμη ασκηθεί κριτική για υποστήριξη ψευδοεπιστημονικών γλωσσολογικών απόψεων. Έχει προβάλει σε τηλεοπτικές εκπομπές του ως «πολύ σημαντικά» τα βιβλία του κύριου κυβερνητικού εκπρόσωπου κατά την περίοδο της Χούντας και μετέπειτα θεωρητικού της άκρας δεξιάς, Γεώργιου Γεωργαλά. Άρθρο στο *Columbia Journalism Review* τον Μάιο του 2019, ανέφερε πως ο Γεωργιάδης έχτισε τη πολιτική του καριέρα βασιζόμενος σε διάδοση ψευδών ειδήσεων, αναπαράγοντας με αυτό το τρόπο ψευδοεπιστημονικό και εθνικιστικό λόγο.

Υπόθεση Novartis
----------------

Δείτε επίσης: Υπόθεση Novartis στην Ελλάδα
Το 2018 η Δικαιοσύνη παρήγγειλε την άρση του τραπεζικού απορρήτου του Γεωργιάδη και των συνδεόμενων με τους τραπεζικούς του λογαριασμούς προσώπωνκαι ελέχθηκαν οι τραπεζικές του συναλλαγές από τον Απρίλιο του 2013 ως το 2018 με αποτέλεσμα να εντοπιστούν συνολικά 150.000 αδιευκρίνιστες πιστώσεις, κυρίως καταθέσεις σε μετρητά. Ωστόσο, η ειδική επιστήμονα της Εισαγγελίας Εγκλημάτων Διαφθοράς κατέληξε πως, παρά την ύπαρξη των αδιευκρίνιστων πιστώσεων, «δεν διαπιστώθηκε κίνηση ποσών από λογαριασμούς που σχετίζονται με την εταιρεία Novartis». Τον Ιανουάριο του 2022 οι δύο από τους τρεις επίκουρους εισαγγελείς που ερεύνησαν και αξιολόγησαν το υλικό τάχθηκαν υπέρ της αρχειοθέτησης της έρευνας με την υποστήριξη του επικεφαλής της Οικονομικής Εισαγγελίας Χρήστου Μπαρδάκη και του εποπτεύοντα την έρευνα εισαγγελέα Παναγιώτη Καψιμάλη. Με τη σύμφωνη γνώμη του Μπαρδάκη, ο εισαγγελέας Καψιμάλης διέταξε την αρχειοθέτηση της έρευνας αμφισβητώντας την αλήθεια της μαρτυρίας του προστατευόμενου μάρτυρα με την κωδική ονομασία «Αικατερίνη Κελέση», που είχε αποτελέσει έναυσμα για την έναρξη της έρευνας, και κρίνοντας ότι απουσιάζουν πραγματικά περιστατικά που να θεμελιώσουν την αντικειμενική υπόσταση του εγκλήματος της νομιμοποίησης εσόδων από εγκληματική δραστηριότητα και ότι δεν τεκμηριώνεται το αδίκημα της παθητικής δωροδοκίας, επειδή ο Γεωργιάδης δεν «είχε φροντίσει να ικανοποιηθούν όλα τα αιτήματα της» Novartis.

Προσωπική ζωή
-------------

Στις 22 Ιουνίου 2009, παντρεύτηκε την Ευγενία Μανωλίδου με την οποία έχουν αποκτήσει δύο γιους.

Σημειώσεις και παραπομπές
-------------------------

1. ↑  ««στον ΛΑΟΣ πήγα τον Νοέμβριο του 2003»».
2. ↑
3. ↑
4. ↑
5. ↑
6. ↑
7. 1 2 3  «Βιογραφικά στοιχεία - Σπυρίδων-Άδωνις Αθανασίου Γεωργιάδης». *www.hellenicparliament.gr*. Βουλή των Ελλήνων. Ανακτήθηκε στις 21 Φεβρουαρίου 2012.
8. 1 2 3  Φώτης Παπούλιας (27-11-2013). «Από την καζούρα στα αμφιθέατρα, υπουργός Υγείας». *Εφημερίδα των Συντακτών*.. Ανακτήθηκε στις 21-08-2014.
9. ↑  «Επειδή ήρθε και το περί βαθμού ερώτημα...:-))». Άδωνις Γεωργιάδης. 19 Δεκεμβρίου 2012. Ανακτήθηκε στις 3 Απριλίου 2023.
10. ↑  Τάσος Κωστόπουλος (2015-10-18). «Πού ’σαι νιότη...». *Εφημερίδα των Συντακτών*. Αρχειοθετήθηκε από το πρωτότυπο στις 2019-02-02.. Ανακτήθηκε στις 2016-02-23.
11. ↑  Βιογραφικό σημείωμα στο βιβλίο Adonis Ath. Georgiades, *Homosexuality in Ancient Greece: The Myth is Collapsing* (Athens: Georgiades, 2004)/
12. ↑  «ΚΑΘΗΓΗΤΕΣ - Ελληνική Αγωγή». Ελληνική Αγωγή. Ανακτήθηκε στις 3 Απριλίου 2023.
13. ↑  «Συνεδριάσεις Ολομέλειας - Περίδος: ΙΒ, Σύνοδος: Α΄, Συνεδρίαση: ΠΑ΄ 07/02/2008». *www.hellenicparliament.gr*. Ανακτήθηκε στις 4 Ιουλίου 2016.
14. ↑  «Οι «Πυρήνες» πίσω από την επίθεση στο βιβλιοπωλείο του Αδωνι Γεωργιάδη | Kathimerini». *www.kathimerini.gr*. Ανακτήθηκε στις 18 Οκτωβρίου 2019.
15. ↑  Παραπλανητικές τηλεπωλήσεις:

	* «Έρευνα – Τα "μαγικά" γιλέκα στην εκπομπή του Άδωνι Γεωργιάδη. (Μέρος Α') | ELLINIKA HOAXES». Ανακτήθηκε στις 25 Φεβρουαρίου 2019.
	* «Έρευνα – Τα "μαγικά" γιλέκα στην εκπομπή του Άδωνι Γεωργιάδη. (Μέρος Β')». *Ελληνικά Hoaxes*. 16 Νοεμβρίου 2017. Ανακτήθηκε στις 15 Μαρτίου 2020.
	* «Ο νανογιλέκος Αδωνις βάζει τα γυαλιά σε BBC και New York Times». *Η Εφημερίδα των Συντακτών*. Ανακτήθηκε στις 25 Φεβρουαρίου 2019.
	* «Και τα βίντεο μένουν... του Παντελή Μπουκάλα». *www.kathimerini.gr*. Ανακτήθηκε στις 25 Φεβρουαρίου 2019.
16. ↑  «Κάτι τρέχει στη ΝΔ: Ο Γεωργιάδης σταματάει τις τηλεπωλήσεις». *tvxs.gr*. 16 Νοεμβρίου 2017. Ανακτήθηκε στις 25 Φεβρουαρίου 2019.
17. ↑  «Καταδίκη Άδωνι και του εκδοτικού του οίκου για αντιγραφή και παραποίηση πνευματικού έργου». *www.koutipandoras.gr*. 22 Ιανουαρίου 2014. Ανακτήθηκε στις 4 Ιουλίου 2016.
18. 1 2 3  «ΒΙΟΓΡΑΦΙΚΟ». Άδωνις Γεωργιάδης. Αρχειοθετήθηκε από το πρωτότυπο στις 15 Μαρτίου 2015. Ανακτήθηκε στις 2 Μαΐου 2015.
19. ↑  Ψαρράς, Δημήτρης (2018). *Άδωνις Γεωργιάδης: Η ακροδεξιά με το γελαστό πρόσωπο*. Η Εφημερίδα των Συντακτών. σελίδες 33–4. .
20. ↑  Ο ΙΟΣ (2014-09-21). «Ελλάς Ελλήνων Ομοφοβικών». *Η Εφημερίδα των Συντακτών*.. Ανακτήθηκε στις 2018-07-19.
21. ↑  «White Nationalists call ancient Greek homosexuality a "myth"». Pharos. 13 Ιουλίου 2018. Ανακτήθηκε στις 13 Φεβρουαρίου 2022.
22. ↑  «Theodora Phranza; or, the Fall of Constantinople, by John Mason Neale (1913)». *anglicanhistory.org*. Ανακτήθηκε στις 2 Δεκεμβρίου 2015.
23. ↑  Ο Ιός (21 Δεκεμβρίου 2014). «Η Άλωσις του Αδώνιδος». *Εφημερίδα των Συντακτών*. Αρχειοθετήθηκε από το πρωτότυπο στις 9 Ιουνίου 2015. Ανακτήθηκε στις 2 Μαΐου 2015.
24. ↑  «The Hellenic Radio (ERA): News in Greek - Υποψηφιότητες ΛΑΟΣ για νομαρχιακές». *www.hri.org*. 6 Ιουνίου 2002. Ανακτήθηκε στις 4 Ιουλίου 2016.
25. 1 2  «Κοινοβουλευτική θητεία βουλευτών από τη Μεταπολίτευση ως σήμερα». Βουλή των Ελλήνων. Ανακτήθηκε στις 22 Οκτωβρίου 2017.
26. ↑
27. ↑  Ψαρράς, Δημήτρης (29-01-2018). «Αδωνις: «Ο Καραμανλής ξεπούλησε τη Μακεδονία»». *Η Εφημερίδα των Συντακτών*.. Ανακτήθηκε στις 08-02-2020.
28. ↑  Κωστόπουλος, Τάσος (19-01-2020). «Οταν φτιάχνονταν τα τάγματα». *Η Εφημερίδα των Συντακτών*. Αρχειοθετήθηκε από το πρωτότυπο στις 2020-01-21.. Ανακτήθηκε στις 02-02-2020.
29. ↑  «Ο Άδωνις Γεωργιάδης υποψήφιος του ΛΑΟΣ στην Περιφέρεια Αττικής». *Ελευθεροτυπία*. 09-09-2010. Αρχειοθετήθηκε από το πρωτότυπο στις 2012-08-02.. Ανακτήθηκε στις 22-10-2017.
30. ↑  «Θα σταματήσω αμέσως την ανέγερση του τεμένους στον Βοτανικό, δηλώνει ο υποψήφιος περιφερειάρχης Αδ.Γεωργιάδης». in.gr. 22-10-2010.. Ανακτήθηκε στις 22-10-2017.
31. ↑  "page":"level","params":{"level":"snom\_n","id":"9"}} Περιφερειακές - Δημοτικές Εκλογές Νοέμβριος 2010. Υπουργείο Εσωτερικών. Ανακτήθηκε στις 22 Οκτωβρίου 2017
32. ↑  «Πνοή στη ναυτιλία με άρση του Καμποτάζ». *news247.gr*. 1 Δεκεμβρίου 2011. Αρχειοθετήθηκε από το πρωτότυπο στις 18 Ιουνίου 2016. Ανακτήθηκε στις 4 Ιουλίου 2016.
33. 1 2  Γεωργακόπουλος, Θοδωρής (2016). «Τι Πέτυχε Η Άρση Του Καμποτάζ». *Dianeosis*. Ανακτήθηκε στις 2 Φεβρουαρίου 2020.
34. ↑  «Ο Αδωνις Γεωργιάδης για την άρση του καµποτάζ στην κρουαζιέρα». *Αυριανή*: σελ. 12. 16-12-2011. Αρχειοθετήθηκε από το πρωτότυπο στις 06-02-2022.. Ανακτήθηκε στις 02-02-2020.
35. ↑  «Διχασμός στο ΛΑΟΣ απο τις παραιτήσεις Βορίδη-Γεωργιάδη και απειλές για διαγραφή». 10-02-2012.. Ανακτήθηκε στις 03-04-2023.
36. ↑  «Εκτός ΛΑ.Ο.Σ οι Βορίδης, Γεωργιάδης». *www.news247.gr*. Ανακτήθηκε στις 24 Απριλίου 2019.
37. ↑  Ο ΙΟΣ (22-12-2013). «Το σβησμένο τεφτέρι του Αδώνιδος». *Η Εφημερίδα των Συντακτών*.. Ανακτήθηκε στις 25-04-2021.
38. ↑  Ψαρράς, Δημήτρης (19-04-2021). «Η Πελώνη και ο Φαρισαίος». *Η Εφημερίδα των Συντακτών*.. Ανακτήθηκε στις 25-04-2021.
39. ↑  Βενιζέλος, Βασίλης (23 Απριλίου 2014). «Άδωνις: Από τον κρατικό προϋπολογισμό η χρηματοδότηση της φαρμακευτικής κάλυψης των ανασφαλίστων». *www.ygeia360.gr*. Αρχειοθετήθηκε από το πρωτότυπο στις 10 Μαρτίου 2016. Ανακτήθηκε στις 4 Ιουλίου 2016.
40. ↑  «Τα μεγάλα ψέματα για τα γενόσημα! Τι υποστήριξε ο Άδωνις και ποια είναι η αλήθεια για την Ευρώπη». Iatropedia. 28 Αυγούστου 2013. Ανακτήθηκε στις 25 Σεπτεμβρίου 2018.
41. ↑  «Έρχεται στη ζωή το... ΠΕΔΥ του Αδωνι - ΟΙΚΟΝΟΜΙΑ - euro2day.gr». *www.euro2day.gr*. 10 Ιανουαρίου 2014. Ανακτήθηκε στις 4 Ιουλίου 2016.
42. ↑  «Ο χάρτης για την κινητικότητα στα νοσοκομεία». *ΤΑ ΝΕΑ*. 6 Αυγούστου 2013. Ανακτήθηκε στις 7 Ιουλίου 2020.
43. ↑  IEFIMERIDA.GR, NEWSROOM (5 Αυγούστου 2013). «Ολες οι αλλαγές στην Υγεία - Ο νέος νοσοκομειακός χάρτης Αττικής - Θεσσαλονίκης | ΕΛΛΑΔΑ». *iefimerida.gr*. Ανακτήθηκε στις 7 Ιουλίου 2020.
44. ↑  OnMed (8 Οκτωβρίου 2013). «Εξοικονόμηση 32 εκατ. ευρώ από τις συγχωνεύσεις των νοσοκομείων». *Onmed.gr*. Ανακτήθηκε στις 7 Ιουλίου 2020.
45. ↑  «Ο Γεωργιάδης εκδιώκει 300 γιατρούς και εργαζομένους από το "Αγία Βαρβάρα"». *Alfavita*. Ανακτήθηκε στις 7 Ιουλίου 2020.
46. ↑  «Στο "χειρουργείο" στέλνουν τα νοσοκομεία». *Ελευθεροτυπία*. Ανακτήθηκε στις 7 Ιουλίου 2020.
47. ↑  «Αδ. Γεωργιάδης: Δεν μπορώ να δεσμευτώ για το Νοσοκομείο ΑΓ. ΒΑΡΒΑΡΑ | Epoli.gr | ΑΥΤΟΔΙΟΙΚΗΣΗ ΠΟΛΙΤΙΚΗ ΕΙΔΗΣΕΙΣ». *www.epoli.gr*. Ανακτήθηκε στις 7 Ιουλίου 2020.
48. 1 2  «Άδωνις από Χανιά: Έκλεισαν νοσοκομεία, αλλά τα υπόλοιπα δεν φορτώθηκαν ούτε με ένα κρεβάτι». *www.newsit.gr*. Ανακτήθηκε στις 19 Νοεμβρίου 2020.
49. ↑  «Κατατέθηκε τροπολογία που επαναφέρει το πλαφόν στις συνταγογραφήσεις». *www.naftemporiki.gr*. 5 Ιουνίου 2014. Αρχειοθετήθηκε από το πρωτότυπο στις 27 Νοεμβρίου 2020. Ανακτήθηκε στις 19 Νοεμβρίου 2020.
50. ↑  Ο Άδωνις έκλεισε την πόρτα στην Υγεία, topontiki.gr, 13.12.2013
51. ↑  ΝΟΣΟΚΟΜΕΙΟ «ΠΑΝΑΓΙΑ» Κοινή επιστολή προς Άδωνι Γεωργιάδη, 21/02/2014, εφημερίδα ΜΑΚΕΔΟΝΙΑ
52. ↑  Τον νέο χάρτη των υπηρεσιών Υγείας παρουσίασε ο Αδωνις Γεωργιάδης, 5/8/2013, ΤΑ ΝΕΑ
53. ↑  Σχέδιο υπ. Υγείας Αδ. Γεωργιάδη: Στο «χειρουργείο» στέλνουν τα νοσοκομεία, ΕΛΕΥΘΕΡΟΤΥΠΙΑ, 5 Αυγούστου 2013
54. ↑  Με υπογραφή Άδωνη ανοχύρωτη πόλη η Θεσσαλονίκη, 31.03.2020, documentonews.gr
55. ↑  Υπουργείο Υγείας: To κλειστό Νοσοκομείο Πατησίων ανοίγει τις πόρτες του ως σύγχρονο Κέντρο Υγείας, 17/07/2018, moh.gov.gr
56. ↑  *Ρημάζει το πρώην νοσοκομείο "Παναγία" στην Καλαμαριά – Τι λένε οι περίοικοι, thesstoday.gr, 23/05/2019*
57. ↑  Ρημάζει το παλιό «Λοιμωδών» - Τα σενάρια για την αξιοποίηση του ιστορικού νοσοκομείου, Ράδιο Θεσσαλονίκη , 19/5/2020
58. ↑  Καταγγέλουν τον Άδωνι Γεωργιάδη για ρουσφέτια σε νοσοκομεία, 20.11.2013, alfavita.gr
59. ↑  «Κατατέθηκε τροπολογία που επαναφέρει το πλαφόν στις συνταγογραφήσεις». *www.naftemporiki.gr*. 5 Ιουνίου 2014. Αρχειοθετήθηκε από το πρωτότυπο στις 27 Νοεμβρίου 2020. Ανακτήθηκε στις 19 Νοεμβρίου 2020.
60. ↑  «Γεωργιάδης: Μείωση στις φαρμακευτικές δαπάνες ή σκληρές περικοπές στην Υγεία». *Newpost.gr*. Αρχειοθετήθηκε από το πρωτότυπο στις 15 Ιουλίου 2020. Ανακτήθηκε στις 19 Νοεμβρίου 2020.
61. ↑  «"Τσουνάμι" αλλαγών και στα νοσοκομεία! Πως θα λειτουργούν σε λίγους μήνες!». *Iatropedia*. 7 Ιανουαρίου 2014. Ανακτήθηκε στις 7 Ιουλίου 2020.
62. ↑  Δριμεία επίθεση των νοσοκομειακών γιατρών στον υπουργό Υγείας, capital.gr, 24-10-2013
63. ↑  Ο πρόεδρος των νοσοκομειακών γιατρών για Γεωργιάδη: «Ανήκει στη Χρυσή Αυγή», ΤΑ ΝΕΑ, 24 Οκτωβρίου 2013
64. ↑  Πρόεδρος νοσοκομειακών γιατρών: Φυσικός χώρος του Αδωνι Γεωργιάδη η Χρυσή Αυγή, iefimerida.gr, 24-10-2013
65. ↑  «Εθνικές Εκλογές Ιανουάριος 2015». *ekloges-prev.singularlogic.eu*. Ανακτήθηκε στις 12 Ιουλίου 2022.
66. ↑  Ζούλας, Κωνσταντίνος (22 Δεκεμβρίου 2015). «Αδωνις Γεωργιάδης: «Στηρίζω Κυριάκο για τρεις λόγους»». *www.kathimerini.gr*. Ανακτήθηκε στις 4 Ιουλίου 2016.
67. ↑  «Αδωνις και Χατζηδάκης αντιπρόεδροι της ΝΔ». *ethnos.gr*. 18 Ιανουαρίου 2016. Ανακτήθηκε στις 4 Ιουλίου 2016.
68. ↑  «Εκλογική Περιφέρεια Β1' Βόρειου Τομέα Αθηνών | Εθνικές εκλογές – Ιούλιος 2019». *ekloges.ypes.gr*. Ανακτήθηκε στις 12 Ιουλίου 2022.
69. ↑  «Σύνθεση της Κυβέρνησης | Ελληνική Κυβέρνηση». Ανακτήθηκε στις 12 Ιουλίου 2022.
70. ↑  Adam Satariano, Eliza Triantafillou (28-09-2023). «Gifts, Gadgets and Greece: Inside a Huawei Lobbying Campaign». *The New York Times*.. Ανακτήθηκε στις 06-01-2024.
71. ↑  «Νέος εργασιακός νόμος: Τι ισχύει με τις συμβάσεις κατά παραγγελία ή συμβάσεις μηδενικών ωρών;». *www.taxheaven.gr*. Ανακτήθηκε στις 8 Οκτωβρίου 2023.
72. ↑  «Χορεύοντας με τη σκληρή ακροδεξιά... | Kathimerini». *www.kathimerini.gr*. Ανακτήθηκε στις 25 Φεβρουαρίου 2019.
73. ↑  iefimerida.gr (9 Νοεμβρίου 2012). «Αδωνις Γεωργιάδης: Ποιος είναι πραγματικά ο πιο φασαριόζικος βουλευτής της Ελλάδας». *iefimerida.gr*. Ανακτήθηκε στις 25 Φεβρουαρίου 2019.
74. ↑  «Άδωνις Γεωργιάδης - Ο αρνητής του Πολυτεχνείου (Το VIDEO του Αδ. Γεωργιάδη και το πόρισμα Τσεβά)». *www.avgi.gr*. Ανακτήθηκε στις 25 Φεβρουαρίου 2019.
75. ↑  «Μ. Βορίδης & Αδ. Γεωργιάδης: Ας μιλήσουν, λοιπόν (τα διεθνή ΜΜΕ), για αντισημιτισμό». *left.gr*. 7 Φεβρουαρίου 2014. Ανακτήθηκε στις 25 Φεβρουαρίου 2019.
76. 1 2  Μαραντζίδης Νίκος. «Οπαδός του Αδωνη; Οχι, ευχαριστώ!». *protagon.gr*. Ανακτήθηκε στις 25 Φεβρουαρίου 2019.
77. ↑  ΝΟΣΟΚΟΜΕΙΟ «ΠΑΝΑΓΙΑ» Κοινή επιστολή προς Άδωνι Γεωργιάδη, 21/02/2014, εφημερίδα ΜΑΚΕΔΟΝΙΑ
78. ↑  Τον νέο χάρτη των υπηρεσιών Υγείας παρουσίασε ο Αδωνις Γεωργιάδης, 5/8/2013, ΤΑ ΝΕΑ
79. ↑  Σχέδιο υπ. Υγείας Αδ. Γεωργιάδη: Στο «χειρουργείο» στέλνουν τα νοσοκομεία, ΕΛΕΥΘΕΡΟΤΥΠΙΑ, 5 Αυγούστου 2013
80. ↑  Με υπογραφή Άδωνη ανοχύρωτη πόλη η Θεσσαλονίκη, 31.03.2020, documentonews.gr
81. ↑  Υπουργείο Υγείας: To κλειστό Νοσοκομείο Πατησίων ανοίγει τις πόρτες του ως σύγχρονο Κέντρο Υγείας, 17/07/2018, moh.gov.gr
82. ↑  *Ρημάζει το πρώην νοσοκομείο "Παναγία" στην Καλαμαριά – Τι λένε οι περίοικοι, thesstoday.gr, 23/05/2019*
83. ↑  Ρημάζει το παλιό «Λοιμωδών» - Τα σενάρια για την αξιοποίηση του ιστορικού νοσοκομείου, Ράδιο Θεσσαλονίκη , 19/5/2020
84. ↑  «Μήνυση κατά του Άδωνι Γεωργιάδη για ρατσιστική και συκοφαντική επίθεση».
85. ↑  «Ο Γεωργιάδης αποκηρύσσει το αντισημιτικό του παρελθόν και υμνεί τον αντιρατσισμό (video) - ThePressProject». *www.thepressproject.gr*. Ανακτήθηκε στις 25 Φεβρουαρίου 2019. [*νεκρός σύνδεσμος*]
86. ↑  Ψαρράς Δημήτρης (25 Ιανουαρίου 2016). «Ο κ. αντιπρόεδρος της ΝΔ, αρνητής του Ολοκαυτώματος». *tvxs.gr*. Ανακτήθηκε στις 25 Φεβρουαρίου 2019.
87. ↑  «Άδωνις Γεωργιάδης: Ζητώ συγγνώμη από τους Εβραίους». *ProtoThema*. 27 Ιανουαρίου 2017. Ανακτήθηκε στις 25 Φεβρουαρίου 2019.
88. ↑  «Γεωργιάδης: Ζητώ συγγνώμη από τον Εβραϊκό λαό». *www.kathimerini.gr*. Ανακτήθηκε στις 25 Φεβρουαρίου 2019.
89. ↑  «Αδωνις Γεωργιάδης: Δεν υπήρξα ποτέ μου ακροδεξιός, Αριστοτελίας Πελώνη». *www.kathimerini.gr*. Ανακτήθηκε στις 25 Φεβρουαρίου 2019.
90. ↑  Ο ΙΟΣ (15-07-2006). «Το κρυφτούλι του κ. Καρατζαφέρη». *Ελευθεροτυπία*.. Ανακτήθηκε στις 2016-07-04.
91. 1 2  «Ο Αδωνις Γεωργιάδης και το βιβλίο του Πλεύρη». *www.iospress.gr*. Ανακτήθηκε στις 4 Ιουλίου 2016.
92. ↑  Ο ΙΟΣ (05-08-2006). «Ο ΛΑΟΣ και ο ναζισμός του κ. Πλεύρη». *Ελευθεροτυπία*.. Ανακτήθηκε στις 2016-07-04.
93. 1 2 3 4  Δημήτρης Ψαρράς (25-01-2016). «Ο κ. αντιπρόεδρος της Ν.Δ. αρνητής του Ολοκαυτώματος». *Η Εφημερίδα των Συντακτών*. Αρχειοθετήθηκε από το πρωτότυπο στις 2016-01-26.. Ανακτήθηκε στις 08-04-2017.
94. ↑  «Είναι ισότιμος συνομιλητής η Ακροδεξιά;». *Η Καθημερινή*. 08-11-2007.. Ανακτήθηκε στις 05-01-2016.
95. ↑  Ο ΙΟΣ (01-12-2007). «Ο Ελλην Γκέμπελς και οι θαυμαστές του». *Ελευθεροτυπία*.. Ανακτήθηκε στις 02-05-2015.
96. ↑  «Ο Άδωνις Γεωργιάδης ζητά συγγνώμη απ τους Εβραίους». Αρχειοθετήθηκε από το πρωτότυπο στις 2017-01-27.. Ανακτήθηκε στις 2017-01-27.
97. ↑  tvxs.gr (2017-10-20). «Μήνυση κατά του Άδωνι Γεωργιάδη για ρατσιστική και συκοφαντική επίθεση». *TVXS - TV Χωρίς Σύνορα*.. Ανακτήθηκε στις 2018-07-11.
98. ↑  ««Μην τους ανέχεστε» - Το γεμάτο από ρατσισμό tweet του Άδωνι Γεωργιάδη για τους πρόσφυγες | Το Κουτί της Πανδώρας». *Το Κουτί της Πανδώρας*. 2016-03-22.. Ανακτήθηκε στις 2018-07-11.
99. ↑  «Μαξίμου κατά Γεωργιάδη: Ξαναχαράσσει διαχωριστικές γραμμές της Χούντας».. Ανακτήθηκε στις 2018-07-11.
100. ↑  «Τρικυμία εν...Καμίνη - Aixmi.gr - Ειδήσεις από την Ελλάδα και όλο τον κόσμο - Έκτακτη επικαιρότητα». *www.aixmi.gr*. Αρχειοθετήθηκε από το πρωτότυπο στις 2 Απριλίου 2017. Ανακτήθηκε στις 9 Μαρτίου 2018.
101. ↑  «Άδωνις: Είμαι υπέρ του γάμου των ομοφυλόφιλων - Διαφωνώ με το να υιοθετούν παιδιά».. Ανακτήθηκε στις 2018-03-09.
102. ↑  Ξενοφοβικές απόψεις:
/«Ομοφοβία, ξενοφοβία και ψέματα από τον Α. Γεωργιάδη, του salatatv». *TVXS - TV Χωρίς Σύνορα*.. Ανακτήθηκε στις 2018-04-03. 
/«Ο Ξένιος Ζευς, ο Άδωνις και η αρχαιογνωσία - Του Κωνσταντίνου Πουλή».. Ανακτήθηκε στις 2018-04-03. 
admin (15 Απριλίου 2015). «Άδωνις Γεωργιάδης: Οι πρόσφυγες απαγορεύεται να χαμογελούν (βίντεο)». *left.gr*. Ανακτήθηκε στις 3 Απριλίου 2018. 
/«Άδωνις Γεωργιάδης: Ο ανθρωπάκος που έγινε υπουργός».. Ανακτήθηκε στις 2018-04-03. 

	* «Το ξενοφοβικό παραλήρημα του Αδωνη». *Η Εφημερίδα των Συντακτών*. 2016-01-27. Αρχειοθετήθηκε από το πρωτότυπο στις 2017-04-28.. Ανακτήθηκε στις 2018-04-03.
103. ↑  Αντιμετανταστευτικές θέσεις:

	* «Άδωνις: Να δυσκολέψουμε τη ζωή των μεταναστών για να φύγουν». *TVXS - TV Χωρίς Σύνορα*.. Ανακτήθηκε στις 2018-04-03.
	* Newsroom. «Όταν ο Άδωνις δήλωνε: «Να δυσκολέψουμε τη ζωή των μεταναστών για να φύγουν» (Video)». *Documento*.. Ανακτήθηκε στις 2018-04-03.
	* «Άδωνις: Πρέπει να κάνουμε τη ζωή δύσκολη στους μετανάστες». *ProtoThema*.. Ανακτήθηκε στις 2018-04-03.
104. ↑  Newsroom. «Όταν ο Άδωνης δήλωνε με στόμφο ότι δεν υπήρξε «ούτε ένας νεκρός στο Πολυτεχνείο» (Video)». *Documento*.. Ανακτήθηκε στις 2018-03-09.
105. ↑  Robinson, Gabrielle (2020). *Api’s Berlin Diaries: My Quest to Understand My Grandfather’s Nazi Past* (στα Αγγλικά). She Writes Press. ISBN 1647420032. Ανακτήθηκε στις 9 Δεκεμβρίου 2020.
106. ↑  Wunderlich, Dieter (2002). *Göring und Goebbels : eine Doppelbiografie*. Regensburg: F. Pustet. σελ. 213. ISBN 3-7917-1787-1. 50440904. In der Tür dreht er sich noch einmal um und schreit: "Aber wenn wir abtreten, dann soll der Erdkreis erzittern!" (Στην πόρτα στάθηκε και φώναξε: Αλλά όταν θα αποχωρήσουμε, η γη θα τρέμει)
107. ↑  [ Ο Αδωνις και ο... Βορειοηπειρώτης Γκέμπελς
108. ↑  «Άδωνις, ο ψεύτης!». *Το Κουτί της Πανδώρας*. 2017-08-22.. Ανακτήθηκε στις 2018-03-09.
109. ↑  Γεωργιάδης, Άδωνις (21 Αυγούστου 2017). «Δεν είναι ο ύμνος του Γκεμπελς αλλά εκδήλωση Βορειοηπειρωτών και τραγούδι που τραγουδούν από το Πρωτόκολλο της Φλωρεντίας ακόμη. Περαστικά». *@AdonisGeorgiadi*. Ανακτήθηκε στις 9 Μαρτίου 2018.
110. ↑  «Γεωργιάδης: Οργή για τη δήλωση ότι «κανείς Έλληνας δεν ενδιαφέρεται για τα Τέμπη»». *tanea.gr*. 8 Νοεμβρίου 2023. Ανακτήθηκε στις 11 Νοεμβρίου 2023.
111. ↑  «Απίστευτη δήλωση Άδωνι: «Πόσοι συμπολίτες ενδιαφέρονται για την εξεταστική για τα Τέμπη» (vid)». *gazzetta.gr*. 8 Νοεμβρίου 2023. Ανακτήθηκε στις 11 Νοεμβρίου 2023.
112. ↑  «Γεωργιάδης: «Συγγνώμη» από τους συγγενείς των θυμάτων στα Τέμπη, αν είχα κάνει τέτοια δήλωση θα είχα παραιτηθεί από ντροπή». *protothema.gr*. 8 Νοεμβρίου 2023. Ανακτήθηκε στις 11 Νοεμβρίου 2023.
113. ↑  Ψευδοεπιστημονική γλωσσολογία:

	* «.:BiblioNet : Φωνηεντιάδα / Αργυρόπουλος, Βασίλειος Μ». *www.biblionet.gr*. Ανακτήθηκε στις 5 Ιανουαρίου 2019.
	* «Γλωσσική αρχαιολατρία, μια σύγχρονη μυθολογία». Ανακτήθηκε στις 5 Ιανουαρίου 2019.
	* Γιάννης Η. Χάρης (08-07-2006). «Το καρκινογόνο αντιγριπικό». *Τα Νέα*.. Ανακτήθηκε στις 2016-07-04.
114. ↑  Δημήτρης Ψαρράς (29-12-2016). «Εργα και ημέρες του θεωρητικού του «γύψου»». *Η Εφημερίδα των Συντακτών*. Αρχειοθετήθηκε από το πρωτότυπο στις 2016-12-30.. Ανακτήθηκε στις 29-12-2016.
115. ↑  Δημήτρης Ψαρράς (2013). *Το μπεστ σέλερ του μίσους: Τα "Πρωτόκολλα των σοφών της Σιών" στην Ελλάδα, 1920-2013*. Αθήνα: ΠΟΛΙΣ. σελ. 207.
116. ↑  Mariniki Alevizopoulou, The· Yiannis Baboulias· Yannis-Orestis Papadimitriou· Achilleas Zavallis· Augustine Zenakos) (24 Μαΐου 2019). «In Greece, the line between conservative journalism and political campaigns blurs». *Columbia Journalism Review*. Ανακτήθηκε στις 28 Μαΐου 2019.
117. 1 2  Αντωνία Ξυνού (05-02-2022). «Ο Γεωργιάδης και τα "αδιευκρίνιστα" μιας αρχειοθέτησης». News 24/7.. Ανακτήθηκε στις 06-01-2024.
118. ↑  «Υπόθεση Novartis: Στο αρχείο η δικογραφία για Γεωργιάδη και Αβραμόπουλο». *Η Ναυτεμπορική*. 24-01-2022.. Ανακτήθηκε στις 06-01-2024.
119. ↑  «Υγιέστατο αγοράκι γέννησε η Ευγενία Μανωλίδου». Τα Νέα. 6 Ιουνίου 2014. Ανακτήθηκε στις 8 Απριλίου 2015.

Εξωτερικοί σύνδεσμοι
--------------------

|  |  |
| --- | --- |
| Wikiquote logoWikiquote logo | Στα Βικιφθέγματα υπάρχει υλικό σχετικό με το λήμμα:   **Άδωνις Γεωργιάδης** |

* Επίσημη ιστοσελίδα


|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Τρέχουσα Κυβέρνηση της Ελλάδας |
| --- |
|  |
| Πρωθυπουργός | 
Κυριάκος Μητσοτάκης |  |
|  |
| Υπουργοί | 
* **Εθνικής Οικονομίας και Οικονομικών**: Κωστής Χατζηδάκης
* **Εξωτερικών**: Γιώργος Γεραπετρίτης
* **Εθνικής Άμυνας**: Νίκος Δένδιας
* **Εσωτερικών**: Νίκη Κεραμέως
* **Παιδείας, Θρησκευμάτων και Αθλητισμού**: Κυριάκος Πιερρακάκης
* **Υγείας**: Άδωνις Γεωργιάδης
* **Υποδομών και Μεταφορών**: Χρήστος Σταϊκούρας
* **Περιβάλλοντος και Ενέργειας**: Θεόδωρος Σκυλακάκης
* **Ανάπτυξης**: Κώστας Σκρέκας
* **Εργασίας και Κοινωνικής Ασφάλισης**: Δόμνα Μιχαηλίδου
* **Προστασίας του Πολίτη**: Μιχάλης Χρυσοχοΐδης
* **Δικαιοσύνης**: Γιώργος Φλωρίδης
* **Πολιτισμού**: Λίνα Μενδώνη
* **Μετανάστευσης και Ασύλου**: Δημήτρης Καιρίδης
* **Κοινωνικής Συνοχής και Οικογένειας**: Σοφία Ζαχαράκη
* **Αγροτικής Ανάπτυξης και Τροφίμων**: Λευτέρης Αυγενάκης
* **Ναυτιλίας και Νησιωτικής Πολιτικής**: Χρήστος Στυλιανίδης
* **Τουρισμού**: Όλγα Κεφαλογιάννη
* **Ψηφιακής Διακυβέρνησης**: Δημήτρης Παπαστεργίου
* **Κλιματικής Κρίσης και Πολιτικής Προστασίας** : Βασίλης Κικίλιας
* **Επικρατείας**: Μάκης Βορίδης, Σταύρος Παπασταύρου, Άκης Σκέρτσος
 |
|  |
| Αναπληρωτές Υπουργοί | 
* **Εθνικής Οικονομίας και Οικονομικών**: Νίκος Παπαθανάσης
* **Εσωτερικών**: Θεόδωρος Λιβάνιος
* **Παιδείας, Θρησκευμάτων και Αθλητισμού**: Γιάννης Βρούτσης
* **Υγείας**: Ειρήνη Αγαπηδάκη
 |
|  |
| Υφυπουργοί | 
* **παρά τω Πρωθυπουργώ**: Γιάννης Μπρατάκος, Θανάσης Κοντογεώργης, Παύλος Μαρινάκης
* **Οικονομικών**: Χάρης Θεοχάρης, Θάνος Πετραλιάς
* **Εξωτερικών**: Γιώργος Κώτσηρας, Αλεξάνδρα Παπαδοπούλου, Κώστας Φραγκογιάννης
* **Εθνικής Άμυνας**: Γιάννης Κεφαλογιάννης
* **Εσωτερικών**: Στάθης Κωνσταντινίδης (Μακεδονίας-Θράκης), Βιβή Χαραλαμπογιάννη
* **Παιδείας, Θρησκευμάτων και Αθλητισμού**: Ζέττα Μακρή, Ιωάννα Λυτρίβη
* **Υγείας**: Δημήτρης Βαρτζόπουλος, Μάριος Θεμιστοκλέους
* **Υποδομών και Μεταφορών**: Χριστίνα Αλεξοπούλου, Νίκος Ταχιάος
* **Περιβάλλοντος και Ενέργειας**: Νίκος Ταγαράς, Αλεξάνδρα Σδούκου
* **Ανάπτυξης**: Μάξιμος Σενετάκης, Άννα Μάνη - Παπαδημητρίου
* **Εργασίας και Κοινωνικής Ασφάλισης**: Βασίλης Σπανάκης, Παναγιώτης Τσακλόγλου
* **Προστασίας του Πολίτη**: Ανδρέας Νικολακόπουλος
* **Δικαιοσύνης**: Ιωάννης Μπούγας
* **Πολιτισμού**: Χρίστος Δήμας
* **Μετανάστευσης και Ασύλου**: Σοφία Βούλτεψη
* **Κοινωνικής Συνοχής και Οικογένειας**: Μαρία Κεφάλα
* **Αγροτικής Ανάπτυξης και Τροφίμων**: Διονύσης Σταμενίτης, Σταύρος Κελέτσης
* **Ναυτιλίας και Νησιωτικής Πολιτικής**: Γιάννης Παππάς
* **Υπουργείο Τουρισμού**: Έλενα Ράπτη
* **Ψηφιακής Διακυβέρνησης**: Κωνσταντίνος Κυρανάκης
* **Κλιματικής Κρίσης και Πολιτικής Προστασίας** : Χρήστος Τριαντόπουλος, Ευάγγελος Τουρνάς
 |
|  |
| Κυβερνητικός Εκπρόσωπος | 
Παύλος Μαρινάκης |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* **BiblioNet**: **33300**

 |

 |